
BIUDŽETINĖS ĮSTAIGOS „SKAITLIS“ 
DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMOS APRAŠAS

I SKYRIUS
BENDROSIOS NUOSTATOS

1. [bookmark: _Hlk194316289][bookmark: _Hlk226474303][bookmark: _Hlk155945258]Biudžetinės įstaigos „Skaitlis“ darbuotojų, dirbančių pagal darbo sutartis, darbo apmokėjimo sistemos aprašas (toliau – Aprašas) nustato Biudžetinės įstaigos „Skaitlis“ (toliau – Įstaiga) darbuotojų, dirbančių pagal darbo sutartis, pareigybių lygių struktūrą, pareiginės algos koeficiento nustatymo kriterijus, pareiginės algos koeficientų dydžius ar jų intervalus, priemokų ir skatinimo priemonių dydžius ir jų skyrimo tvarką, piniginių išmokų dydžius, skyrimo atvejus (už atliktą darbą ar siekiant paskatinti) ir tvarką, materialinių pašalpų skyrimo sąlygas.  
2. Aprašas parengtas vadovaujantis:
2.1. Lietuvos Respublikos darbo kodeksu, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl Darbo apmokėjimo sistemos nustatymo rekomendacijų patvirtinimo“. Tai, kas nenumatyta Apraše, sprendžiama taip, kaip nustatyta Darbo kodekse ir Biudžetinių įstaigų darbuotojų darbo apmokėjimo ir komisijų narių atlygio už darbą įstatyme.
Darbo apmokėjimo sistemą nustato Įstaigos vadovas ir padaro ją prieinamą susipažinti visiems darbuotojams;
2.2. teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms, aplinkybių, nesusijusių su darbuotojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.

II SKYRIUS
DARBO UŽMOKESČIO SUDĖTINĖS DALYS

3. Įstaigos darbuotojų darbo užmokestį sudaro:
3.1. pareiginė alga;
3.2. priemokos;
3.3. piniginė išmoka;
3.4. mokėjimas už darbą poilsio ir švenčių dienomis, nakties ir viršvalandinį darbą, kai yra nukrypimų nuo normalių darbo sąlygų, budėjimą.

III SKYRIUS
PAREIGYBIŲ LYGIAI IR GRUPĖS

4. Įstaigos pareigybių lygiai:
4.1. A lygio – pareigybės, kurioms būtinas ne žemesnis kaip aukštasis išsilavinimas;
[bookmark: part_a45f04dec25e4128bb5821cd6b31c2be]4.2. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;
[bookmark: part_0cd770931aea4b0c82a3e9c04e64a05f]4.3. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
[bookmark: part_a86231c52ab94a34aeef5824d83d8291]4.4. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
[bookmark: part_a2c53e3093584496b5a3b0c710c6bfbb][bookmark: _Hlk226474705]4.5. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta kvalifikacija;
[bookmark: _Hlk227072679](Papunkčio pakeitimai: 2026 m. balandžio 14 d. įsakymu  Nr. V- 17)

[bookmark: part_6f73f25856964215b1962c38fe79d77d]4.6. D lygio – pareigybės, kurioms netaikomi išsilavinimo ar kvalifikacijos reikalavimai.
(Papunkčio pakeitimai: 2026 m. balandžio 14 d. įsakymu  Nr. V- 17)

5. Įstaigos pareigybės yra skirstomos į šias grupes:
5.1. direktorius ir jo pavaduotojai priskiriami A (A1 arba A2) lygiui;
5.2. struktūrinių padalinių vadovai, jų pavaduotojai, kiti pavaldžių darbuotojų turintys ar vadovaujantiems darbuotojams prilyginti specialistai priskiriami A (A1 arba A2) arba B lygiui, atsižvelgiant į būtiną išsilavinimą toms pareigoms eiti;
5.3. specialistai, kurių pareigybės priskiriamos A (A1 arba A2) arba B lygiui, atsižvelgiant į būtiną išsilavinimą toms pareigoms eiti;
5.4. kvalifikuoti darbuotojai, kurių pareigybės priskiriamos C lygiui;
[bookmark: _Hlk194417344]5.5. darbuotojai, kurių pareigybės priskiriamos D lygiui (darbininkai).
6. Įstaigos pareigybių skaičių ir pareigybių sąrašą tvirtina Įstaigos direktorius.
7. Įstaigos direktoriaus pareiginę algą nustato Savivaldybės meras. 

IV SKYRIUS
PAREIGINĖS ALGOS KOEFICIENTO DYDŽIO NUSTATYMO KRITERIJAI 

8. Darbuotojų pareiginės algos koeficientų dydžiai, viršijantys Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytus pareiginės algos minimalius koeficientus, nustatomi:
8.1. išlaikant pareigybių grupių hierarchinės struktūros vientisumą nuo aukščiausios iki žemiausios pareigybių grupės;
8.2. taikant Aprašo 2 priede pareigybių lyginimo ir pareiginės algos koeficiento dydžio nustatymo kriterijus (nurodyti pareigybių lyginimo ir pareiginės algos koeficiento dydžio nustatymo kriterijai pasirinktinai taikomi atsižvelgiant į įstaigos veiklos specifiką):
8.2.1. veiklos sudėtingumo – kriterijus, apibrėžiantis gebėjimą atlikti tam tikro sudėtingumo (lygio, apimties) užduotis;
8.2.2. atsakomybės lygio – kriterijus, apibrėžiantis pareigybės faktinį atsakomybės lygį už laukiamą rezultatą;
8.2.3. pareigybės pakeičiamumo – kriterijus, apibrėžiantis pareigybės kompetencijų specifiškumą, kai specifinės kvalifikacijos ir specifinių kompetencijų reikalingoje pareigybėje gali būti sudėtinga greitai pakeisti darbuotoją, o net laikinai neužimta tokia pareigybė gali turėti neigiamos įtakos įstaigos siekiamiems tikslams;
8.2.4. išsilavinimo – kriterijus, apibrėžiantis pareigybei reikalingą tam tikro lygio išsilavinimo būtinumą;
8.2.5. darbo patirties – kriterijus, apibrėžiantis pareigybės specifiškumą, kai tinkamai atlikti darbą reikalinga atitinkamų profesinių įgūdžių taikymo patirtis;
8.2.6. žinojimo ir žinių sudėtingumo – kriterijus, apibrėžiantis, ką užimant pareigybę būtina žinoti ir mokėti, kad darbas būtų atliktas sėkmingai (specialybės žinios ir įgūdžiai, kuriuos būtina įgyti per mokymąsi ar praktiką);
8.2.7. problemų sprendimo – kriterijus, apibrėžiantis savarankiškumo lygį, reikalingą problemoms nustatyti, išanalizuoti ir išspręsti;
8.2.8. papildomų įgūdžių ar svarbių einamoms pareigoms gebėjimų turėjimas – pareigybei reikalingi papildomi įgūdžiai ar gebėjimai (pavyzdžiui, užsienio kalbos mokėjimas ir pan.);
8.2.9. darbo sąlygos – taip, kaip jos apibrėžtos Lietuvos Respublikos darbuotojų saugos ir sveikatos įstatyme.
9. Darbo krūvis nėra pareigybių lyginimo ir pareiginės algos koeficiento dydžio nustatymo kriterijus. Darbo krūvio padidėjimas arba sumažėjimas yra išteklių planavimo objektas, į tai neatsižvelgiama grupuojant pareigybes į lygius. Darbo krūvį viršijantį standartinį darbo laiką reglamentuoja viršvalandinio darbo apmokėjimo normos. Išskirtiniai konkretaus darbuotojo darbo rezultatai – tarnybinės veiklos vertinimo, priemokų skyrimo ar skatinimo objektas.
10. [bookmark: _Hlk226474791]Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
(Punkto pakeitimai: 2026 m. balandžio 14 d. įsakymu  Nr. V- 17)

11. Pareiginės algos koeficientas yra susietas ir nustatomas visai darbo laiko normai, taikomai atitinkamai pareigybei pagal įstatymus (vienam etatui). Darbuotojui dirbant ne viso ar padidinto darbo laiko sąlygomis (mažesniu ar didesniu nei vienu etatu) pareiginė alga apskaičiuojama ir mokama to darbuotojo proporcingai dirbtam laikui. 
12. Naujai priimtam į darbą darbuotojui ar perkeltam į aukštesnes pareigas Įstaigoje darbuotojui gali būti nustatomas iki 20 proc. mažesnis pareiginės algos koeficientas, palyginti su to paties lygmens (pakopos) pareigybėmis. Pasibaigus 3 mėnesių išbandymo laikotarpiui nustatytas pareiginės algos koeficientas peržiūrimas.
13. Darbuotojų profesinio, vadovaujamojo darbo patirtis nustatoma įvertinus darbuotojų asmens bylose esančius duomenis. Kilus abejonių dėl darbuotojo profesinio, vadovaujamojo darbo patirties, įgytos kitose darbovietėse, Įstaigos darbuotojo, atsakingo už personalo reikalų tvarkymą, prašymu, darbuotojas turi pateikti profesinio, vadovaujamojo darbo patirtį, įgytą kitose darbovietėse, įrodančius dokumentus. Nepateikusiems kitose darbovietėse įgytą profesinio, vadovaujamojo darbo patirtį įrodančių dokumentų, nustatant pareiginės algos pastoviosios dalies koeficientą, vertinama darbo patirtis, įgyta Įstaigoje.
14. Darbuotojui nustatytas pareiginės algos koeficientas nustatomas iš naujo pasikeitus darbuotojų profesinio ar vadovaujamo darbo patirčiai, darbo stažui arba atsiradus kitoms aplinkybėms, dėl kurių būtina iš naujo įvertinti darbuotojui nustatytiną pareiginės algos koeficientą.  
15. Darbininkų pareiginė alga nustatoma minimaliosios mėnesinės algos dydžio ir mokama proporcingai dirbtam laikui (nustatytam etatui).
16. [bookmark: _Hlk226474905][bookmark: _Hlk194415469]A1 lygio pareigybių pareiginės algos koeficientai Apraše didinami 20 procentų, palyginti su to paties lygmens (pakopos) pareigybėmis, kurioms nebūtinas magistro kvalifikacinis laipsnis (išskyrus biudžetinių įstaigų vadovus). Jeigu Įstaigoje nėra kitų to paties lygmens (pakopos) pareigybių, su kuriomis galėtų būti lyginamos A1 lygio pareigybės, A1 lygio pareigybių pareiginės algos koeficientai Apraše didinami 20 procentų, palyginti su žemesnio lygmens (pakopos) pareigybėmis.
(Punkto pakeitimai: 2026 m. balandžio 14 d. įsakymu  Nr. V- 17)

V SKYRIUS
PAREIGINĖS ALGOS KOEFICIENTŲ INTERVALŲ NUSTATYMAS

17. Kiekvienam Įstaigos pareigybės lygiui nustatoma pareiginės algos koeficientų minimali ir maksimali reikšmės (toliau – intervalo plotis).
18. Intervalo plotis sudaro apie 25 procentus intervalo vidurio reikšmės; intervalo plotis suteikia galimybę nustatyti pagrįstai skirtingą atlygį konkretiems darbuotojams pagal jų individualias kompetencijas, patirtį ir rezultatus.
19. Žingsnis tarp pareigybės lygių yra 10 procentų, t. y. žemesnio lygio pareigybės koeficiento maksimali reikšmė yra 10 procentų mažesnė už aukštesnio lygio pareigybės koeficiento maksimalią reikšmę.
20. Žemiausio (pirmo) pareigybių lygio minimali pareiginės algos intervalo reikšmė atitinka mažiausią įstaigoje darbuotojo turimą pareiginės algos koeficientą.
21. Aukščiausio pareigybių lygio maksimali pareiginės algos intervalo reikšmė atitinka Įstaigos direktoriui nustatytą pareiginės algos koeficiento reikšmę.
22. Tarpinių pareigybių lygių pareiginės algos intervalų maksimalios ir minimalios reikšmės nustatomos išlaikant nuoseklų intervalo plotį ir intervalo didėjimą, kylant nuo žemesnių į aukštesnius pareigybių lygius (2 priedas).
23. Darbuotojo, dirbančio pagal darbo sutartį, pareiginės algos minimalus koeficientas negali būti mažesnis nei nustatytas Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede. Darbuotojo pareiginės algos maksimalus koeficientas negali viršyti Įstaigos direktoriui nustatyto pareiginės algos maksimalaus koeficiento dydžio.
24. [bookmark: _Hlk194400766]Pareiginės algos koeficientų intervalai gali būti peržiūrimi pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui bei Įstaigai priskirtoms funkcijoms. Vykdoma nuolatinė kitų įstaigų viešai skelbiamo vidutinio mėnesinio darbo užmokesčio stebėsena, pasitelkiama papildoma atlygio rinkos informacija, segmentuota pagal pareigybių funkcijas.
25. Išimtiniais atvejais, kai yra būtinybė ir kai išskirtinių kompetencijų darbuotojų (pvz., pareigybė susijusi su itin siauromis, specifinėmis kompetencijomis, žiniomis) pasiūla darbo rinkoje yra itin ribota, nustatant darbo apmokėjimo sistemą galimas nukrypimas nuo pareiginės algos koeficiento dydžio nustatymo kriterijų, nusistatytų pareiginių algų nustatymo taisyklių ir pareigybių grupių hierarchinės struktūros vientisumo. Tokioms pareigybėms galėtų būti nustatomas iki 100 procentų didesnis maksimalus pareiginės algos koeficientas, nei pagal pareiginės algos koeficiento dydžio nustatymo kriterijus apskaičiuotas didžiausias šios pareigybės pareiginės algos koeficiento dydis, tačiau ne didesnis nei Įstaigos direktoriui nustatytas pareiginės algos koeficientas.

VI SKYRIUS
PRIEMOKŲ SKYRIMAS IR SKATINIMAS

26. Priemokos darbuotojui gali būti skiriamos:
26.1. už pavadavimą, kai raštu pavedama laikinai atlikti ir kito darbuotojo pareigybei nustatytas funkcijas (jei pavadavimas nėra įtrauktas į atitinkamos pareigybės darbuotojų funkcijas pagal pareigybės aprašymą): 
26.1.1.	laikinai vykdant kito darbuotojo pareigybei nustatytas funkcijas darbuotojo ligos metu ar esant laikinai neužimtai pareigybei priemokos dydis gali siekti: 
-	iki 80 proc. pareiginės algos, jei vienam darbuotojui pavedama pavaduoti visos darbo laiko normos (1 etato) pareigybės funkcijas; 
-	jei visos darbo laiko normos (1 etato) pareigybės funkcijų pavadavimas paskirstomas keliems darbuotojams, darbuotojai gali tarpusavio susitarti dėl priemokos paskirstymo pagal vienam darbuotojui tenkančio darbo krūvio apimtį, tačiau bendra priemokų suma negali viršyti 100 % pareiginės algos, o kiekvieno darbuotojo priemoka – 80 %;
26.2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba atliekamos pareigybės aprašyme nenumatytos funkcijos; 
26.3. už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. 
27. Kiekviena Aprašo 26 punkte nurodyta priemoka negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos. Jei darbuotojas kitą darbuotoją pavadavo arba papildomas užduotis ar įprastą darbo krūvį viršijančią veiklą vykdė ne visą mėnesį, o tik jo dalį (pavyzdžiui, kelias valandas, dienas ar savaites), priemokos dydis negali būti mažesnis kaip 10 procentų ir negali viršyti 80 pareiginės algos, apskaičiuotos proporcingai pavadavimo (arba papildomų užduočių ar įprastos darbo krūvio viršijančios veiklos) vykdymo laikui, t. y. taikant vienos valandos pareiginės algos dydį ir jį padauginus iš pavadavimo (arba papildomų užduočių ar įprastos darbo krūvio viršijančios veiklos) metu dirbto laiko (skaičiavimo formulė žemiau pateiktoje lentelėje).
* Paskaičiavimo formulė:
Darbuotojui nustatytas vienos valandos pareiginės algos dydis skaičiuojamas naudojant formulę (pritaikyta dirbant visą darbo laiko normą – 40 darbo valandų per savaitę):   
V = (K x BD)/ (M x 8) val. 
(kurioje V– valandos įkainis, K – darbuotojui nustatytas pareiginės algos koeficientas, M – atitinkamo kalendorinio mėnesio darbo dienų skaičius, BD – pareiginės algos bazinis dydis, 8 – pilno etato darbo dienos valandų skaičius). 
28. Nustatomų priemokų, kurios gali būti skiriamos ne ilgiau kaip iki einamųjų kalendorinių metų pabaigos, suma negali viršyti 80 procentų pareiginės algos. 
29. Kiekvienu atveju konkrečios priemokos dydį nustato Įstaigos direktorius, atsižvelgdamas į pavadavimo, papildomų užduočių ar įprastą darbo krūvį viršijančios veiklos sudėtingumo lygį ir įvertinęs Įstaigai skirtą darbo užmokesčio fondo biudžetą.
30. Dėl papildomo darbo krūvio, papildomų darbo funkcijų ar užduočių atlikimo, laikinai nesančių darbuotojų pavadavimo, rengiamas dvišalis susitarimas tarp Darbdavio ir Darbuotojo, suderinus su Skyriaus vadovu, kuriame išvardinamos papildomos darbo funkcijos, nurodomas jų atlikimo laikas ir priemokos dydis procentais. Priemoka skiriama Įstaigos direktoriaus įsakymu, įvertinus darbuotojui susidariusį papildomą darbo krūvį, skirtas papildomas darbo funkcijas ar užduotis.  
31. Priemokos mokėjimas nutraukiamas, jei išnyksta jos skyrimo aplinkybės, arba pakeičiamas, kai pasikeičia aplinkybės, kurių pagrindu priemoka buvo skirta (sumažėja papildomo darbo krūvis, papildomų pareigų ar užduočių skaičius ir pan.).
32. Darbuotojai gali būti skatinami šiomis skatinimo priemonėmis:
32.1. padėka; 
32.2. iki 2 pareiginių algų dydžio pinigine išmoka už asmeninį išskirtinį indėlį įgyvendinant valstybės ar Savivaldybės institucijai ar Įstaigai nustatytus tikslus arba pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
[bookmark: _Hlk226475234]32.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus), arba atitinkamai sutrumpinant darbo laiką (ši priemonė negali būti taikoma darbuotojams, kurie turi sukauptas atostogas, viršijančias 1 metų normą (20 d. d.));
(Papunkčio pakeitimai: 2026 m. balandžio 14 d. įsakymu  Nr. V- 17)

32.4. vienkartine pinigine išmoka Vyriausybės nustatyta tvarka (Lietuvos Respublikos Vyriausybės   2002 m. liepos 19 d. Nr. 1167 nutarimu patvirtintas Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašas);
(Papunkčio pakeitimai: 2026 m. balandžio 14 d. įsakymu  Nr. V- 17)

32.5. finansuojant kvalifikacijos tobulinimą ne didesne kaip darbuotojo vienos pareiginės algos dydžio suma per metus.
(Papunkčio pakeitimai: 2026 m. balandžio 14 d. įsakymu  Nr. V- 17)

32.6. suteikiant laisvą laiką darbuotojo asmeniniams poreikiams (trumpalaikis išvykimas darbo metu vizitams pas gydytoją, šeimyninių įsipareigojimų vykdymui, savanoriavimui  ir pan., jei trumpalaikis išvykimas suderintas su tiesioginiu vadovu ir fiksuotas Įstaigos nustatyta tvarka). Bendra laisvo laiko trukmė per metus, sumuojant išvykimo valandas, negali viršyti 10 darbo dienų;
32.7.  sutrumpinant darbo dienas (priemonė gali būti taikoma darbuotojams, kurie dirbo itin dideliu tempu, atliko neeilines ar skubias užduotis, turinčias tiesioginį poveikį Įstaigos veiklai). Konkretus darbo laiko sutrumpinimas derinamas su tiesioginiu vadovu, suteikiant vienkartines trumpesnes darbo dienas arba sutrumpintą darbo savaitę, priklausomai nuo darbo krūvio;
32.8. kelionės į darbą išlaidų kompensacija: Vilniaus miesto viešojo transporto nuolatinių bilietų suteikimas, nemokama automobilio stovėjimo vieta požeminėje biuro aikštelėje; 
32.9. komandine išvyka ar vidiniais mokymais: neformalioje aplinkoje organizuojami renginiai darbuotojų kompetencijai ugdyti;
32.10. mentorystės programa: naujų darbuotojų įvedimas į organizaciją, profesinis tobulėjimas padedant patyrusiems kolegoms;
32.11. galimybe dalį darbo funkcijų atlikti nuotoliniu būdu (ne daugiau kaip 2 darbo dienas per darbo savaitę);
32.12. lanksčiu darbo grafiku: galimybė pradėti ir baigti darbą patogesniu laiku;
32.13. psichologinė pagalba: streso valdymo ir psichikos sveikatos seminarai;
32.14. fizinės sveikatos stiprinimu: sveikatingumo programos, sporto veiklos skatinimas;
32.15. papildomu sveikatos draudimu: darbdavio apmokamas arba dalinai kompensuojamas sveikatos draudimo paketas;
32.16. darbo aplinkos gerinimu: modernesnė darbo vietos įranga, poilsio zonų įrengimas, nemokama kava/arbata.
32.17. vidiniais apdovanojimais ir nominacijomis: metų darbuotojų apdovanojimai, nominacijos už iniciatyvą, kūrybiškumą ir profesionalumą;
32.18. darbų rotacija ir galimybe išbandyti naujas užduotis: profesinis augimas keičiant pareigas;
32.19. kultūrinės veiklos kompensacija: bilietai į teatrą, koncertus, muziejus;
32.20. dovanomis ir paskatinimais švenčių proga – smulkios dovanos ir/ ar staigmenose Kalėdų proga, gimtadieniams.
33. Skatinimo priemonės taikomos tik esant pakankamam Įstaigos turimam darbo užmokesčio fondui (biudžetui). Biudžete trūkstant lėšų skiriamos galimos piniginės išmokos dydis proporcingai sumažinamas, išlaikant Apraše nustatytų piniginės išmokos ribinių dydžių proporcijas.
34. Prie Aprašo 32.2–32.20 papunkčiuose nustatytų skatinimo priemonių papildomai gali būti skiriama padėka. 

VII SKYRIUS
PAREIGINĖS ALGOS NUSTATYMAS, ATLIKUS DARBUOTOJŲ VEIKLOS VERTINIMĄ

35. [bookmark: _Hlk226475368]Kai darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Įstaigos direktoriaus sprendimu (pasirenkama viena iš 35.1 – 35.3 papunkčiuose nustatytų priemonių, taip pat papildomai gali būti taikomos Aprašo 32.1, 32.6 – 32.19 papunkčiuose nustatytos priemonės):
35.1. darbuotojui gali būti nustatomas ne mažiau kaip 0,06 didesnis pareiginės algos koeficientas, kuris negali viršyti nustatyto didžiausio tos pareigybės pareiginės algos koeficiento, arba
[bookmark: _Hlk194598991][bookmark: _Hlk194414381]35.2. darbuotojui gali būti taikoma viena ar kelios Aprašo 32.2 – 32.5 papunkčiuose  nustatytos skatinimo priemonės, arba
35.3. darbuotojas gali būti perkeltas į aukštesnes pareigas, kurios Apraše priskirtos aukštesniam pareigybių lygmeniui (pakopai), jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas). Perkeliant darbuotoją į Įstaigoje esančias aukštesnes pareigas, jam pagal Aprašą nustatomas ne mažiau kaip 0,06 didesnis pareiginės algos koeficientas, kuris negali viršyti nustatyto didžiausio to pareigybių lygmens (pakopos), į kurį darbuotojas perkeliamas, pareigybių pareiginės algos koeficiento. 
(Punkto pakeitimai: 2026 m. balandžio 14 d. įsakymu  Nr. V- 17)

36. [bookmark: _Hlk226475634][bookmark: _Hlk194414317][bookmark: _Hlk194598940]Kai darbuotojo veikla įvertinama kaip atitinkanti lūkesčius, darbuotojo teisinė padėtis nesikeičia, bet jam gali būti taikomos Aprašo 32.1, 32.6 – 32.19 papunkčiuose nustatyta (-os) skatinimo priemonė (-ės).
37. Įvertinus praėjusių kalendorinių metų darbuotojo veiklą kaip iš dalies atitinkančią lūkesčius, jo teisinė padėtis nesikeičia, tačiau darbuotojui gali būti nustatomas kvalifikacijos tobulinimas.
38. Įvertinus praėjusių kalendorinių metų darbuotojo veiklą kaip neatitinkančią lūkesčių, tiesioginio vadovo rašytiniu motyvuotu pasiūlymu Įstaigos direktoriaus sprendimu:
38.1. darbuotojui gali būti nustatomas mažesnis pareiginės algos koeficientas taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas minimalus pareiginės algos koeficientas. Tokia pati nuostata galioja ir darbuotoją perkeliant į žemesnes pareigas; arba
[bookmark: _Hlk226475781]38.2. darbuotojas gali būti perkeliamas į Įstaigoje esančias žemesnes pareigas, kurios Apraše priskirtos žemesniam pareigybių lygmeniui (pakopai), jeigu tai neprieštarauja Viešųjų ir privačių interesų derinimo įstatymo 23 straipsniui (darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas). Perkeliant darbuotoją į žemesnes pareigas, jam pagal Aprašą gali būti nustatomas ne mažiau kaip 0,06 ir ne daugiau kaip 0,18 mažesnis pareiginės algos koeficientas, kuris negali būti mažesnis kaip nustatytas mažiausias to pareigybių lygmens (pakopos), į kurį darbuotojas perkeliamas, pareigybių pareiginės algos koeficientas, arba
(Papunkčio pakeitimai: 2026 m. balandžio 14 d. įsakymu  Nr. V- 17)

38.3. gali būti sudaromas ne trumpesnis negu 2 mėnesių ir ne ilgesnis negu 6 mėnesių darbuotojo veiklos gerinimo planas. Jeigu, pasibaigus darbuotojo veiklos gerinimo plano terminui, darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
39. Darbuotojas, jeigu buvo nustatyta, kad per pastaruosius 6 mėnesius jis padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius, o Lietuvos Respublikos viešųjų ir privačių interesų derinimo įstatymo 23 straipsnyje nustatytais atvejais – neskatinamas. 

[bookmark: _Hlk33021726]VIII SKYRIUS
MOKĖJIMAS UŽ DARBĄ POILSIO IR ŠVENČIŲ DIENOMIS

40. Už darbą poilsio dieną, kuri nenustatyta pagal darbo (pamainos) grafiką, mokamas dvigubas darbuotojo darbo užmokestis.
41. Už darbą švenčių dieną mokamas dvigubas darbuotojo darbo užmokestis.
42. Už darbą naktį mokamas pusantro darbuotojo darbo užmokesčio dydžio užmokestis.
43. Už viršvalandinį darbą mokamas pusantro darbuotojo darbo užmokesčio dydžio užmokestis.
44. Už viršvalandinį darbą poilsio dieną, kuri nenustatyta pagal darbo (pamainos) grafiką, ar viršvalandinį darbą naktį mokamas dvigubas darbuotojo darbo užmokestis.
45. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.
46. Vadovaujantiems darbuotojams už darbą poilsio ar švenčių dieną, kuri nenustatyta pagal darbo grafiką, mokamas dvigubas darbo užmokestis, už viršvalandinį darbą arba darbą naktį mokamas pusantro darbuotojo nustatyto užmokesčio dydžio užmokestis. 
47. Darbuotojo prašymu darbo poilsio ar švenčių dienomis laikas ar viršvalandinio darbo laikas padauginti iš nustatyto dydžio (Aprašo 40 – 46 punktai) gali būti pridedami prie kasmetinių atostogų laiko.
48. Už budėjimą mokama Darbo kodekso nustatyta tvarka.

IX SKYRIUS
MATERIALINĖS PAŠALPOS

49. Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti darbuotojai, ligos ar mirties, stichinės nelaimės ar turto netekimo, gali būti skiriama iki 5 minimaliųjų mėnesinių algų (MMA) dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai ir tik tu atveju, je nėra viršijamas Įstaigai skirtas darbo užmokesčio fondas (biudžetas). 
50. Mirus darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš Įstaigai skirtų lėšų gali būti išmokama iki 5 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.

X SKYRIUS
BAIGIAMOSIOS NUOSTATOS

51. Iki šio Aprašo įsigaliojimo darbuotojų pareiginė alga buvo perskaičiuota prie pareiginės algos pastoviosios dalies pridedant 2024 metais nustatytą kintamąją dalį. Gautas koeficientas apvalintas iki šimtųjų dalių darbuotojo naudai.  
52. Aprašas peržiūrimas ne rečiau kaip kartą per kalendorinius metus ir atnaujinamas pagal poreikį arba pasikeitus Lietuvos Respublikos teisės aktams.
53. Keičiant Aprašą, darbuotojo pareiginės algos koeficientas nekeičiamas, išskyrus atvejus, kai pasikeitus teisiniam reguliavimui pasikeičia pareiginės algos koeficientų minimali reikšmė ir darbuotojui nustatytas pareiginės algos koeficientas tampa mažesnis už naujai nustatytą minimalią tai pareigybei pareiginės algos koeficiento ribą. Tokiu atveju darbuotojui nustatoma minimali pareiginės algos koeficiento riba.
54. Prieš keičiant Aprašą, vykdomos darbuotojų informavimo ir konsultavimo procedūros Darbo kodekso nustatyta tvarka. 
___________________


Biudžetinės įstaigos „Skaitlis“
darbuotojų, dirbančių pagal darbo 
sutartis, darbo apmokėjimo 
sistemos aprašo 
1 priedas

PAKEISTA
Biudžetinės įstaigos „Skaitlis“ direktoriaus 2026 m. balandžio 14 d. įsakymu  Nr. V- 17


[bookmark: _Hlk226475895][bookmark: _Hlk226533160]BIUDŽETINĖS ĮSTAIGOS „SKAITLIS“ PAREIGYBIŲ STRUKTŪRA 
IR PAREIGINIŲ ALGŲ KOEFICIENTŲ DYDŽIAI

	Pareigybės grupė
	Pareigybė
	Pareigybės lygis
	Pareiginės algos koeficientai

	6
	Direktorius
	A1
	Nustato steigėjas 1,29–3,98

	5
	Vyriausias buhalteris                                             
Direktoriaus pavaduotojas                                     
Vyriausiojo buhalterio pavaduotojai                      
	A
	2,04-3,04

	4
	Skyrių vadovai                                                            
	A
	1,80-2,76

	3
	Skyrių vadovų pavaduotojai
	A/ B
	1,68-2,49

	2

	Atsiskaitymo ir kontrolės skyriaus ir Mokamų paslaugų skyriaus  apskaitos specialistai,
Informacinių technologijų skyriaus specialistai ir Personalo ir bendrųjų reikalų skyriaus teisininkai
	A
	1,47-2,21

	
	Personalo ir bendrųjų reikalų skyriaus specialistai, 
Darbo užmokesčio skyriaus jaunesnieji specialistai ir Biudžeto skyriaus specialistai
	A
	1,47–2,03

	
	
	B
	1,38- 1,84

	
	Atsiskaitymo ir kontrolės skyriaus, Maisto apskaitos skyriaus, Mokamų paslaugų skyrius ir Turto apskaitos skyriaus jaunesnieji apskaitos specialistai 
	B
	1,27–1,66

	1
	Apskaitininkai, administratorius (-ė)
	C
	1,27–1,66



[bookmark: _Hlk194588771]Bazinis dydis (šio priedo sudarymo dienos duomenimis)  – 1 798,00 Eur
_______________________ 



Biudžetinės įstaigos „Skaitlis“  darbuotojų, dirbančių 
pagal darbo sutartis, 
darbo apmokėjimo sistemos aprašo 
2 priedas

PAREIGINĖS ALGOS KOEFICIENTO DYDŽIO NUSTATYMO KRITERIJAI

	VEIKLOS SUDĖTINGUMAS

	Lygis
	Aprašymas

	I
	Atlieka nesudėtingas ir (ar) mažos apimties užduotis (savarankiškai).

	II
	Atlieka vidutinio sudėtingumo ir (ar) vidutinės apimties užduotis (savarankiškai).

	III
	Atlieka itin sudėtingas ir (ar) itin didelės apimties užduotis (savarankiškai).

	ATSAKOMYBĖS LYGIS

	Lygis
	Aprašymas

	I
	Šio lygio pareigybę užimančio darbuotojo atsakomybė – kaupti, analizuoti ir teikti apibendrintą informaciją II ir III lygio pareigybes užimantiems darbuotojams. Taip pat teikti paslaugas, reikalingas kitų pareigybių darbui. Šį atsakomybės lygį turintis darbuotojas turi žinoti apie nagrinėjamos funkcijos atlikimo eigą.

	II
	Šio lygio pareigybę užimančio darbuotojo atsakomybė – dalyvauti veikloje. Darbuotojas nepriima sprendimų, tačiau daro jiems įtaką. Šią pareigybę užimantis darbuotojas atlieka pagalbinę funkciją – pataria, paaiškina, stebi, komentuoja, pritaria bei suderina veiksmus. Pareigybės (-ių) darbo rezultatas yra netiesiogiai panaudojamas pagrindinės funkcijos (veiklos) rezultatui pasiekti. Pareigybei priskiriama bendra atsakomybė už poveikį rezultatams.

	III
	Šio lygio pareigybė gali būti priskiriama vadovaujamai pareigybei. Šio lygio pareigybę užimančiam darbuotojui tenka visa atsakomybė ar jos dalis, už kurią darbuotojas atsako tiesiogiai. Darbuotojas, turintis šį atsakomybės lygį, turi teisę priimti sprendimus, kai susiduria su pasirinkimo galimybe, taip pat turi teisę deleguoti dalį (visos deleguoti negali) atsakomybės, tokiu atveju sumažindamas dalyvavimą veikloje, bet didindamas kontrolę. 
Nepasinaudojimas sprendimo priėmimo teise (jos perleidimas vadovui) liudija apie nepakankamą kompetenciją.

	PAKEIČIAMUMAS

	Lygis
	Aprašymas

	I
	Įtaka nedidelė, lengva ar nelabai sudėtinga pakeisti.

	II
	Įtaka nedidelė, bet sunku pakeisti. Atliekamos funkcijos nėra kritinės įstaigos veiklos efektyvumui ir (ar) tęstinumui, tačiau šią pareigybę užimantis darbuotojas turi kompetencijas, kurias sunku greitai išugdyti arba surasti rinkoje. 

	III
	Atlieka funkcijas, reikšmingas įstaigos veiklos efektyvumui ir (ar) tęstinumui. Įtaka aukšta, bet lengva pakeisti (skyriaus vadovas, kuris turi išugdęs sau pamainą).
ARBA 
Atlieka specifines funkcijas. Kritinės būtinos kompetencijos. Pareigybė svarbi kaip konkurencingumo, veiklos tęstinumo garantija.

	PROFESINIO DARBO PATIRTIS

	Lygis
	Aprašymas

	I
	Iki 2 metų.

	II
	Nuo 2 metų iki 5 metų.

	III
	Nuo 5 metų ir daugiau.



